पाएं अपने शहर की ताज़ा ख़बरें और फ्री ई-पेपरडाउनलोड करें
कोराेना महामारी काे राेकने काे लेकर साबला व्यापार मंडल और उपखंड अधिकारी गौतमलाल कुम्हार, थानाधिकारी मनीष खोईवाल, तहसीलदार धूलचंद बुनकर के सानिध्य में उपखंड कार्यालय पर बैठक हुई। सभी व्यापारियों ने एकजुट होकर निर्णय लिया है कि आने वाले सोमवार तक सभी प्रतिष्ठान बंद रहेंगे। वहीं दूध डेयरी सुबह 6 से 9 बजे तक और शाम को 5 से 7 तक खुली रहेगी। सब्जी की लारियां चलते हुए बेच सकेंगे। एक जगह बैठकर व्यवसाय नहीं कर सकेंगे।
वहीं मेडिकल के लिए 9 मेडिकल में से प्रतिदिन तीन चालू रखने के निर्णय लिया है। व्यापार मंडल के अध्यक्ष जयंतीलाल लाल पारीक ने बताया कि अगर इसकी पालना कोई नहीं करता है तो उसके खिलाफ एसडीएम एवं थानाधिकारी उचित कार्रवाई कर चालान काट सकते हैं।
व्यापार मंडल के अध्यक्ष जयंतीलाल पारीक, कांतिलाल शर्मा, जगदीश तेली, दिलीप पंचोरी, गणेश लाल सराफ, दिनेश सराफ, महावीर सेठ, राजेंद्र समाधिया, उपसरपंच जयेश शर्मा, राजेश कोठारी, सागरमल आदि कई व्यापारी मौजूद थे। वहीं राजकीय उच्च माध्यमिक विद्यालय रामगढ़ परिसर में ग्राम पंचायत सरपंच, पटवारी, पीईईओ ने व्यापार संघ पदाधिकारियों की उपस्थिति में बैठक की।
इसमें सर्व सहमति से तय किया कि रामगढ़ क्षेत्र में सरकारी गाइडलाइन की पालना की जाएगी। वहीं, रामगढ़ व्यापारी संघ ने 6 से 10 मई तक संपूर्ण लोक डाउन का निर्णय लिया। दूध डेयरी व मेडिकल सरकारी गाइडलाइन के अनुसार खुले रहेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva hin_Deva zho_Hant eng_Latn